**Тақырып:** “Шәкірт ойы” өлеңі

**Оқу мақсаты:** әдеби шығармада көтерілген әлеуметтік-қоғамдық мәселені идеясы арқылы түсіндіру

**Шәкірт ойы**

Қараңғы қазақ көгіне,  
Өрмелеп шығып, күн болам!  
Қараңғылықтың көгіне,  
Күн болмағанда, кім болам?  
Мұздаған елдің жүрегін,  
Жылытуға мен кірермін!  
Еңбек, бейнет тарауы  
Рақатқа сарқылар.  
Қыздырып күннің қарауы  
Надандық теңізі тартылар.  
Орны отайып көгерер,  
Қызығын жайлап ел көрер.  
Тұрмыс, тағдыр - бірі де  
Бұл мақсаттан бұра алмас;  
Қаһарман, Рүстем, Әлі де  
Бұрам деп жолда тұра алмас.  
Сыланған жардың күлісі,  
Алдандырмас бірісі.

Тапсырма 1. : “Шәкірт ойы” өлеңінде ақын мақсаты өлеңнің қай жолдарында берілген?

|  |  |  |
| --- | --- | --- |
| Мәтіннен үзінді | Автор сезімі | Менің ойымша |
|  |  |  |

Тапсырма 2.

Мұздаған елдің жүрегін,  
Жылытуға мен кірермін!

Осы өлең үзіндісінен **эпитетті** анықта.

Өз-өзін бақылау сұрақтары:

1. Өлең неге “Шәкірт ойы” деп аталады?

2. Еңбек, бейнет сөзінің мағынасын қалай түсінесің?

3. Өлеңнің тақырыбы мен идеясын анықта?.

4. Тыныс пен екпінді бұзбай, қатесіз мәнерлі оқуға дайындал.